„ТЕРЕМ-ЛЕТЕЦ ЕООД, гр.СОФИЯ

ДО

ИЗПЪЛНИТЕЛНИЯ ДИРЕКТОР НА „ТЕРЕМ-ХОЛДИНГ“ ЕАД

ОТНОСНО: Резултати от дейността на „Терем-Летец“ ЕООД за периода от 01.01.2020 г. до 30.06.2020 г.

Уважаеми господин Председател на Съвета на директорите,

В съответствие с чл.24, ал.1 от Правилника за реда за упражняване правата на държавата в търговските дружества с държавно участие в капитала и в изпълнение на чл.4 от Договора за възлагане на управление на еднолично търговско дружество с ограничена отговорност с държавно имущество „Терем - Летец” ЕООД , Ви представям следния отчет за резултатите от дейността, структуриран по основни направления:

1. Изпълнение на целите заложени в Бизнес програмата на дружеството.

1.1. Реализирани приходи през отчетния период, при спазване принципа на съпоставимост на приходите с разходите. Анализ на тенденциите и отклоненията спрямо Бизнес програмата. Причини за отклоненията.

Реализираните приходи от продукция за периода 01.01-30.06.2020 г., при спазване принципа на съпоставимост на приходите с разходите, са в размер на 3 118 хил. лв.. Анализ на тенденциите и отклоненията спрямо Бизнес програмата показва, че за поредна година отбелязваме ръст в гражданската продукция, дължащ се основно на дейностите по оказване на техническа помощ на граждански авиационни фирми и ремонт на авиационни агрегати. Основна предпоставка за неизпълнението на Бизнес програмата през отчетния период в частта специална продукция е неравномерното подаване на вертолети за ремонт. Капацитетът на предприятието при равномерно постъпване за ремонт, при този числен състав е 5-6 капитално-



Изх.№ ........................../..................2020 г.

О Т Ч Е Т

От инж. Валерий Петров Владинов  
**Управител на „Терем-Летец“ ЕООД, гр София**

възстановителни ремонта на година. В началото на периода стартира ремонтът на в-т Ми-24 с рег. номер 144 и завършва ремонтът на в-т Ми-17 с рег. номер 421. По вертолет Ми-24П борден номер TN359, собственост на МО на Република Конго Бразавил, на който са изпълнени заводските изпитания без забележки и е удължен календарния ресурс се изпълняват регламентни работи по съхранение на вертолета.

1.2. Финансов резултат - анализ по видове дейности (оперативна, инвестициона, финансова) и причини за отклоненията спрямо Бизнес програмата.

Резултатите от изпълнението на планираното производство за периода 01.01.2020 – 30.06.2020 г. генерираха отрицателен финансов резултат в размер на 466 хил. лв., като за второто тримесечие финансовият резултат е положителен, в размер на 349 хил. лв. Отрицателният финансов резултат за шестмесечието на 2020 г. се дължи на забавянето в ремонта на вертолет Ми-17 борден № 421 поради забавянето в доставката на извънобемните агрегати (двигатели, главен редуктор и спомагателен двигател) от Русия. Инвестиционните разходи също дават отражение, защото част от тях са неизбежни като разход. Оперативната дейност на дружеството се основава в най-висока степен на работната сила и в този смисъл разходите за персонала са с най-голям дял в общите разходи и представляват относително постоянна величина за дружеството. Всяко прекъсване на производствения процес води до частична заетост на персонала и преки разходи за заплати.

1.3. Финансови показатели — анализ на тенденцията и причини за отклоненията.

Нетните приходи от продажби на продукция за отчетния период са в размер 3 150 хил.

лева.

По отношение събирането на вземанията от фирмите „Скорпион Ер” ЕАД и „ Еър Скорпио” ЕООД са предприети извънсъдебни действия, целящи да се възмезди „ТЕРЕМ- ЛЕТЕЦ” ЕООД адекватно на дължимите финансови средства от страна на горепосочените фирми.

|  |  |  |  |  |  |  |
| --- | --- | --- | --- | --- | --- | --- |
| № по ред | Показатели | мярка | Разчет по АБП за периода | Отчетни данни за периода | отклонения | Изменение, % |
| 1. | Нетни приходи от продажби | х. лв | 2 924 | 3 150 | 226 | 77 % |
| 2. | Други доходи (без финансови приходи/разходи) | х. лв | 25 | 14 | -11 | 56 % |
| 3. | Финансов резултат (балансов) | х. лв | 0 | - 466 | - 466 | 0 |
| 4. | Рентабилност на приходите от продажби | % | 2 | 0 | 0 | 0 |

|  |  |  |  |  |  |  |
| --- | --- | --- | --- | --- | --- | --- |
| № по ред | Показатели | мярка | Разчет по БП за  периода | Отчетни данни за  периода | отклонения | Изменение, % |
| 1 | Специална продукция и услуги | хил. лв. | 2 474 | 1 976 | -498 | 80 % |
| 1.1 | - за МО | хил. лв. | 0 | 0 | 0 | 0 |
| 1.2 | - специален износ, ВОП | хил. лв. | 0 | 0 | 0 | 0 |
| 1.3 | - друга спец, продукция | хил. лв. | 2 474 | 1 976 | -498 | 80 % |
| 2 | Гражданска продукция и услуги | хил. лв. | 400 | 1 142 | 742 | 285 % |

1.4. Себестойност на реализираната продукция/извършени услуги — анализ на ефекта от работа под нормален (обичаен) капацитет на натовареност; анализ по статии и елементи на калкулация. Причини за отклоненията - на ниво производствена себестойност и за пълна себестойност.

През първото полугодие на 2020 г. натовареността на производствения персонал е както следва:

заработка – 142 992 лева ( 65%)

незаработка (доплащане до щат) – 78 345 лева ( 35%)

Предвид спецификата на основната дейност на „ТЕРЕМ-ЛЕТЕЦ” ЕООД - капитално - възстановителен ремонт на вертолети и ремонт на агрегати, най-голям дял от общите разходи за периода се падат на разходите за труд (персонала) – 42,32 %. Разходите за материали за отчетния период са в размер на 919 хил. лв., като същите са 24,55 % от разходите за оперативна дейност, а разходите за външни услуги са в размер на 425 хил. лв (14 %). Разходите за амортизация са в размер на 159 хил. лв. и представляват 4,25 % от общите разходи за оперативна дейност.

нисък относителен дял са другите разходи - 0,60 %.

|  |  |  |  |  |  |  |
| --- | --- | --- | --- | --- | --- | --- |
| НАИМЕНОВАН ИЕ НА РАЗХОДИТЕ | 6-месечие 2020 г. | | 6-месечие 2019 г. | | Изменение | |
| х. лв. | % | х. лв. | % | х. лв. | % |
| Нам-е на запасите от прод-я | 637 | 17,02 | 72 | 2,37 | 565 | 112,74 |
| Разходи за материали | 919 | 24,55 | 1 003 | 33,07 | -84 | 91,63 |
| Разходи за външни услуги | 425 | 11,35 | 345 | 11,37 | 80 | 94,59 |
| Разходи за персонала | 1584 | 42,32 | 1 413 | 46,59 | 171 | 112,10 |
| Разходи за амортизация | 159 | 4,25 | 148 | 4,88 | 11 | 107,43 |
| Други разходи | 19 | 0,51 | 52 | 1,72 | -33 | 36,540 |
|  | 3743 |  | 3 033 |  | 710 |  |

1.5. Проблеми по изпълнение на целите в Бизнес програмата. Предложения за тяхното разрешаване. Предприети превантивни или последващи мерки/дейности

Проблемите, възпрепятстващи изпълнението на целите в Бизнес програмата през 2020 година, са предимно от логистичен характер - забавяне в ремонтите на агрегати от силовата установка и/или доставки на резевни части. Тези проблеми оказват съществено влияние на плановото изпълнение на договорите за ремонт на вертолети и авиационни агрегати. Липсата на новосключени договори за КВР на вертолети също е съществен проблем. Към момента са предприети дейности за осигуряване сключването на договори за ремонт на вертолети и от типа Ми-17/171 и Ми-24/35 и агрегати от комплектацията им.

1. Ефективност на политиката за добро корпоративно управление.

2.1. Информация за политиката и дейността по събиране (извънсъдебно) вземанията на

дружеството. Анализ на възрастовата структура на вземанията.

За успешното проследяване, контролиране и събиране на вземанията на дружеството сроковете и начините за плащане на продадените продукция и услуги се регламентират в търговските договори и оферти. По-голямата част от поръчките стартират изпълнение при 50% авансов превод, а готовите изделия и услуги се предоставят при 100 % заплащане на стойността им.

За отчетния период търговските и други вземания на „ТЕРЕМ-ЛЕТЕЦ,” ЕООД са в размер на 459 хил. лв., разпределени както следва:

Вземания от клиенти и доставчици

424 000 лв.

Съдебни и присъдени вземания 1 000 лв.

Други краткосрочни вземания 19 000 лв.

Вземания от свързани лица 15 000 лв.

2.2. Информация за съдебните дела (от и срещу дружеството) - етап на висящите производство;вероятностна оценка за положителен изход на делото; новозаведени искове; новообразувани дела. Информация за правното осигуряване на дейността.

1. Изпълнително дело 2485/2014 при ЧСИ Стоян Якимов- за вземания на „Терем-Летец“ ЕООД от „Скорпион еър“ ЕАД ;
2. Изпълнително дело № 195/2019г. при ЧСИ Миладин Миладинов - за вземания на „Терем-Летец“ ЕООД от „Брайт Флайт“ ООД.

Не се очаква да бъдат събрани вземанията предвид обстоятелството, че дружествата не извършват дейност, не генерират доходи, нямт имущество и активи, с които биха могли да удовлетворят вземането ни. Отделно от това дружество „Скорпион еър“ ЕАД има публични задължения в размер на повече от 500 000 лв., а съгласно разпоредбите на ЗЗД вземанията на държавата за данъци са с приоритет пред останалите обезпечени или не вземания на останалите кредитори на длъжника.

1. Граждански дела, по които „Терем-Летец“ ЕООД е ищец:

1. Гр. дело № 61505/2019г. по описа на СРС, образувано въз основа на подадено заявление по реда на 417 от ГПК за вземания на „Терем-Летец“ ЕООД от „Брайт Флайт“ ООД, а именно: главница 40 888,80 лв, законна лихва -от 25.10.2019 г. до окончателното й изплащане, както и разноски по делото за ДТ в размер на 818.00 лв.

Правното осигуряване на дейността на дружеството през периода се осъществява от адвокат, чиито основни задължения са:

* оказва правна помощ на ръководството на дружеството;
* извършва действия във връзка с подготовката и осъществяването на процесуалното представителство на дружеството и на управителя по граждански, административни и наказателни дела и пред другите юрисдикции, Прокуратурата на РБългария, следствието, органите на централната и местната администрация;
* отговаря за изготвянето на искови молби, молби за образуване на изпълнителни дела и предприемането на други процесуални действия за своевременното събиране на вземанията на дружеството;
* участва в изготвянето или дава становища по законосъобразността на договори, страна по които е дружеството, като при несъгласие прилага мотивирано мнение;
* съгласува заповедите за налагане на дисциплинарно наказание „уволнение“
* по разпореждане на управителя на дружеството изготвя проекти или предварително съгласува административни актове , издавани от ръководителя на структурата;

2.3. Информация за събрани присъдени вземания.

Няма събрани и присъдени вземания през отчетния период.

2.4. Информация за начислени глоби, санкции, неустойки. Информация за щети, брак и изплатени застрахователни обезщетения.

През отчетния период не са отчетени такива.

2.5. Информация по отписани вземания - причини.

Няма отписани вземания.

2.6. Информация по нововъзникнали задължения - причини. Анализ на възрастовата структура на задълженията.

Нововъзникналите задължения на дружеството произтичат от дейността. Към 30.06.2020 г. данъчните задължения и задълженията към персонала и осигурителните институции са текущи. Търговските задължения към края на отчетния период са възникнали през 2020 г. и не са в просрочие.

З. Продукти, пазари и маркетингова политика.

3.1. Търговска политика и дейност — по направления на реализация. Анализ на средата за реализация на продукцията/услугите.

Търговската дейност на дружеството през второто тримесечие на 2020 година бе насочена към реализацията на продукцията от производствената дейност. Произведената продукция е в изпълнение на предварително сключените договори през 2019 и 2020 г. за ремонт на авиационна техника и новите сключени договори през първото полугодие на тази година за оказване на техническа помощ и изпълнение на други поръчки.

Основна задача през второто тримесечие на 2020 година бе търсенето на клиенти за изпълнение на капитални ремонти на вертолетите от серията „Ми” и компоненти от оборудването им.

Нашето вниманието бе насочено предимно към потенциални клиенти зад граница.

Паралелно с основното направление се работи за осигуряване на заетост на поддържащите производства в предприятието – бояджийския участък и механичен цех.

Продължава допълването на регистъра на фирмите в света, занимаващи се с всякакъв вид ремонт на хеликоптери и самолети, както и на доставчиците на всякакъв вид авиационни резервни части. Продължава попълването на регистъра на производителите и доставчиците на всички видове резервни части за хеликоптери от Русия.

Продължава попълването на регистър на руски хеликоптери в света.

Продължаваме търсенето на фирми посредници, чрез които да установим директни контакти с клиенти от чужбина.

3.2.Логистично и материално-техническо осигуряване на дейността.

За осигуряване на производствената дейност с резервни части от внос през второто тримесечие на 2020 година се доставиха резервни части от „ТЕРЕМ-ХОЛДИНГ“ ЕАД, и избраните фирми доставчици: „ИНОКСИС 01“ ООД, „МЕТАЛИКА-АБ“ ЕООД, „ДНЕПР България“ ООД, „ДМТЛ“ ЕООД, „ОГТО ТРЕЙДИНГ“ ЕООД, „Авио ойл“ ООД. Финансови средства за реализиране на доставките са осигурени основно за сметка на авансови плащания по сключени договори за ремонт на авиационна техника и авиационно-техническо имущество. Част от груповите комплекти за ремонт на отделните

блокове и агрегати от оборудването на вертолетите са осигурени от собствено производство. Необходимите за производството материали и общоразходните материали, горива, смазки, бои, химикали и др., както и материалите за поддържка и обслужване на производствената база се закупуваха на вътрешния пазар.

3.3.Производствена дейност .

В периода 01.04.2020 г. - 30.06.2020 г. се изпълниха следните дейности:

* Завърши се 11 (единадесети) последен етап от КВР на в-т Ми-17 с борден № 421, съгласно Договора с „ТЕРЕМ ХОЛДИН“ ЕАД за нуждите на МО и беше сдаден на клиента.
* Завършиха се още 9 (девет) етапа от КВР на в-т Ми-24В с борден №144, съгласно Договора с „ТЕРЕМ ХОЛДИН“ ЕАД за нуждите на МО.
* Изпълниха се поръчки за ремонт на авиационни компоненти от вертолети тип „Ми“ общо 25 броя.
* Изпълниха се поръчки за извършени други услуги общо 12 броя.

Изпълнението на производствената дейност, по отношение на специалната продукция през второто тримесечие на 2020 г. се базира на:

* Изпълнението на подписаният договор с „ТЕРЕМ-ХОЛДИНГ“ ЕАД - за извършване КВР на вертолет - Ми-24 с борден № 144 (собственост на МО - ВВС), където се завършиха от 2 (втори), до 11 (единадесети) етапи от КВР на вертолета.
* Изпълнението на Договори с „ТЕРЕМ - ХОЛДИНГ“ ЕАД за КВР на авиационни компоненти от серията „Ми“.

По отношение на гражданската продукция, изпълнението на производствената дейност, през второто тримесечие на 2020 г. се базира на изпълнението на:

* Поръчки за ремонт на авиационни компоненти от вертолети тип „Ми“ за: „МЕТАЛИКА-АБ” ЕООД, „ИНОКСИС 01“ ООД, „ОГТО ТРЕЙДИНГ“ ЕООД.
* Оказана беше техническа помощ при техническо обслужване на въздухоплавателни средства на: „МЕТАЛИКА-АБ” ЕООД, , „АЕРО ТЕХНИК БГ“, „АВИОСТАРТ“, „БЛУ УИНД АВИЕЙШЪН“, „Авиоотряд 28“, „ХЕЛИ МАКС“.
* Оказани са производствени услуги на: „ЛУФТХАНЗА ТЕХНИК СОФИЯ", „Аеро Техник БГ“,, „Авиоотряд 28“, „Блу Уинд Авиейшън“.

3.4. Продуктово и технологично развитие. Иновации. Нови изделия и прототипи.

През отчетния период дружеството полага усилия за усвояване на основния ремонт на агрегати, дейност осигуряваща предварителната подготовка за ремонт на вертолети Ми-17 В1/В5, Ми-8МТВ1, Ми- 24Д/В/П и др. перспективни изделия, представляващи модификации на сега ремонтираните вертолети Ми- 8П/Т и Ми-17 и Ми-24Д. Процесът е сложен, изискващ осигуреност, както с техническа документация, така и със съответен агрегат за опитен образец, ремонтно-монтажен инструмент и стендово оборудване.

Специалисти от Отдел „Технически“ активно участваха в провеждането на дистанционен надзорен одит от МО на стенда за изпитание на трансмисията и системата AQAP 2110 . Извършващите одита не констатираха несъответствия. През месец май 2020 г. се сключи договор с Гос НИИ Га Русия за абонаментно използване на Техническа литература за гражданските вертолети, това ни дава възможност за участието в търгове за ремонт и обслужване на вертолети.

Специалистите от Отдел „Технически“ активно участваха при провеждането на модернизацията и внедряването на бюлетини: Бюлетин №Т3692-БУ-АБ - относно монтирането на седалки «Фишер» и Бюлетин Т2822-БУ-АБ Ми-17,17-1В «Замена регистратора САРПП-

12д1М(САРПП-12Д) на регистратора СДК-8» на вертолет Ми-17, борден № 421. Въвеждането на бюлетин Т3352-БУ-АБ «Оборудование вертолетов тефлоновьши шлангами“ бе осуетено от липсата на пълна комплектация за монтиране на шланговете.

По отношение на усвояването на ремонта на нови агрегати за разширение на обхвата на дейностите в завода се работи по следните агрегати:

Усвояване на ремонта на „Блок защита и управление БЗУНП355Г“ на енерговъзела за Вертолета Ми171, Ми-17-В5. Ка-32 от специалистите по авиационно оборудване в ТО и ЦАТ. Към настоящия момент дейността по усвояването на ремонта продължава.

* По отношение усвояването на ремонта на електрохидравлична помпа НП27ТМ (за отваряне/затваряне на рампата на вертолет Ми171, Ми-17-В5) се проектира и изработи стенд за изпитание на агрегата. Необходимо е да се закупи ремонтна документация за да се продължи с усвояването.
* Закупиха се и се монтираха нови захранващи устройства за стабилизиран ток 27В, в стендовите зали на ЦАТ.
* Разработена е техническа документация и са в процес на изработване следните стендове: Стенд за зареждане на акумулатори; Стенд за изпитание на електродвигатели с натоварване; Стенд за монтаж на ГШ-23; Вани за консервация на ГШ-23; Стенд за изпитание на амортизатори.
* Изработиха се сигнализации за минимално количество на хидравличната течност на два броя стендове за изпитания на хидроагрегатите в агрегатен участък.
* Извърши се доработка на хидротележките за проверка на хидросистемите на вертолета.
* Доработи се стенда за баланс на карданния вал на вентилаторите.
* Продължава работата по дигитализацията на техническия архив, като беше закупен скенер А0.
* Продължава работата по обучение на наши специалисти за придобиване на Бривет по отношение на ремонта на агрегати от въздухоплавателни средства които имат Европейски сертификат. Засега сме се насочили към агрегатите от Вертолет Ми-171Е и Ка-32ВС, които са сертифицирани в Европа.
* Подготвя се предложение към ГД ГВА с обхвата на дейностите за които ще искаме разрешение за ремонт. В бъдеще ще се опитаме да придобием и разрешение за изработка на резервни части (например шлангове). Също така се проучва въпроса и за участие и в Техническото обслужване и на западна авиационна техника.

|  |  |  |
| --- | --- | --- |
| Придобити сертификати по стандарти за качество, или други международно признати стандарти | да | не |
| * По БДС EN ISO 9001:2015 притежаваме сертификат BG.121373Q/U със срок на действие до 15.09.2021 г. | През отчетният период няма промяна. | |
| * По AQAP 2110 притежаваме сертификат Серия СК178/2019 със срок на действие до 01.03.2021 г. | На 16.06.2020 г. е извършен втори надзорен одит. Същият беше извършен дистанционно и очакваме получаване на доклад от одита. | |
| Придобит сертификат за управление на околната среда (EMAS) или друг вид сертификат (*пояснете*) | да | не |
| * По БДС EN ISO 14001 притежаваме сертификат BG121373E/U със срок на действие до 15.09.2021 г. * BS OHSAS 18001 притежаваме сертификат   CZE-180153 със срок на действие до 11.03.2021г. | През отчетният период няма промяна.  Предстои подготовка за преминаване от стандарт BS OHSAS 18001 към стандарт ISO 45001:2018, като самата сертификация се очаква да бъде извършена през месец септември 2020 г. | |
| Регистриран или закупен патент за изобретение/Свидетелство за регистрация на полезен модел, търговска марка и др., които се използват в основната дейност на дружеството или ще бъдат използвани в бъдеще | да | не |
| * Свидетелство за ремонтна организация на вертолети Ми-8Т, Ми-17, Ми-24В,П с военно предназначение №0014ВТ/Ми-2019 от АО "Вертолеты России" със срок на действие до 18.02.2021 г. * Свидетелство за ремонтна организация на вертолети Ми-8Т, П, ПС и Ми-17 с гражданско предназначение №024/01Ми-2019 от АО "Вертолеты России" със срок на действие до 13.07.2021 г. | През отчетният период няма промяна.  На 08.06.2020 г. в дружеството е получено Свидетелство за ремонтна организация на вертолети Ми-8Т, П, ПС и Ми-17 с гражданско предназначение №024/01Ми-2019, като същото е издадено на 13.07.2019 г. | |
| * Лиценз за техническо обслужване и ремонт на авиационна техника BG CAA-5018 от 15.07.2005г. на ГД”ГВА” | През отчетният период няма промяна. | |
| * Сертификат Серия СП №093/2017 на ”Стенд за изпитване на опашната трансмисия на вертолети Ми-8, Ми-17 и Ми-24 и техните модификации ” валиден до 05.12.2020 г. | През месец април 2020 година е извършен надзорен одит от ИО „проф. Цветан Лазаров“. През месец декември 2020 година предстои ресертификационен одит от същата организация. | |

1. Системи за управление на качеството, лицензи, патенти и права на интелектуална и индустриална собственост.

|  |  |  |  |  |  |  |
| --- | --- | --- | --- | --- | --- | --- |
| № по ред | Показатели | мярк  а | Разчет по БП за периода | Отчетни данни за периода | отклонения | Изменение, % |
| 1. | Численост на персонала | Брой | 165 | 153 | -12 | 93 % |
| 2. | Средства за работна заплата (без социалните разходи) | х. лв | 1 138 | 1 100 | - 38 | 96 % |
| 3. | Средна месечна работна заплата на едно лице | лв. | 1 150 | 1 198 | 48 | 104 % |
| 4. | Производителност на труда на едно лице от персонала на база приходи от продажби | лв. | 17 721 | 20 588 | 2876 | 116 % |

5.2. Система на заплащане на труда и анализ на използването на работното време.

Заплащането на труда и работното време в дружеството се определят с Колективен Трудов Договор и Вътрешни правила за работната залата (ВПРЗ).

Системите на организация и заплащане на труда се определят с ВПРЗ.

Индивидуалната основна работна заплата е отражение на образованието, квалификацията и професионалния опит.

В дружеството се заплаща допълнително месечно възнаграждение за придобит стаж и професионален опит в размер 1 на сто за всяка година придобит трудов стаж и професионален опит върху ОМЗ.

На работниците и служителите се изплащат всички допълнителни трудови възнаграждения по КТ и други нормативни актове.

В дружеството нормалната продължителност на работното време през деня е до 8 часа, а за седмицата - до 40 часа. Съобразно разпоредбите на Кодекса на труда за определени категории работници и служители се установява намалено работно време. Списъците на длъжностите, за които се установява намалено работно време, се разработват и прилагат към Колективен Трудов Договор.

Преминаването от нормална продължителност на работното време към непълно работно време става с разрешение на Работодателя след писмено искане на работника или служителя.

При производствена необходимост може да се преминава към непълно работно време (намалена продължителност на работния ден. непълна работна седмица). Редът за преминаването към непълно работно време се договаря предварително със Синдикатите.

При производствена необходимост в дружеството може да се преминава към удължено работно време. Редът за преминаване към удължено работно време се договаря и съгласува със Синдикатите.

За отчетния период, поради възникването на сложна епидемиологична обстановка предприятието премина на двусменна работна схема, която се използва при необходимост, за да се осигури разсредоточаване на хората по работните места.

5.3. Политика по повишаване квалификацията на персонала.

За външно обучение на персонала се изготвят заявки от преките началници : Ф - 711- 02.01/01 от ИСУК, които се разглеждат от Р-л ОА, който проучва фирми и организации, които организират курсове за необходимото обучение - (време, място и заплащане).

За вътрешно обучение на персонала се изготвят заявки от преките началници — Ф - 711- 02.01/01 от ИСУК. По системата подлежат на преглед определени длъжности, от (технически

5.1. Осигуреност на предприятието с работна сила и анализ на производителността на труда

5. Управление на човешките ресурси

персонал) съответно лицата заемащи ги които се водят на отчет от Р-л вътрешен одит. След завършен изпит (квалификация) в Отдел ИТЗ (ТО) се изготвят Протокол и Заповед.

5.4. Информация за новоназначени и освободени (в т.ч. пенсионирани) служители. Промени в организационната структура, щатното разписание, длъжностните характеристики. Други административни дейности.

За периода от 01.04.2020 г. до 30.06.2020 г. са направени следните промени:

* назначени 8 човека, от които: Ръководители - 2 човек, Специалисти - 2 човека, Техници и приложни специалисти - 3 човека, Персонал, зает с услуги с населението, търговията и охраната – 1 човек.

освободени 7 човека, от които: Ръководители - 1 човек, Техници и приложни специалисти - 4 човека, Помощен административен персонал – 1 човек Персонал, зает с услуги с населението търговията и охраната – 1 човек

* пенсионирани – не.
* Промяна в Организационната структура - не
* Промяна в ЩР от 15.06.2020 г.

Лист за изменение, съгласно Заповед № ЧР-01-173 на Управителя от 11.06.2020 г.

Изменена длъжност „Техник-механик и ремонт на самолети/АО“ – 1 бр. В длъжност „Техник-механик и ремонт на самолети/ВД“.

Длъжностните характеристики за всички длъжности на назначените след 11.06.2018 г. са изработени съгласно Ф-711-00.01/01 от ИСУК.

5.5. Здравословни и безопасни условия на труд и допуснати трудови злополуки през периода (леки, средни, тежки) - мероприятия, среда, причини за злополуките.

„ТЕРЕМ-ЛЕТЕЦ“ ЕООД има сключен договор за трудово-медицинско обслужване със Служба по трудова медицина „Медико“ ЕООД. Оценката за професионален риск е извършена за всички участъци. Съгласно изискванията се извършва контрол на индивидуалните дозиметри на лицата работещи с източници на йонизиращи лъчения.

Няма отклонение от нормалните действия и условия на работа. За недопускане на повторяемост, като мярка е проведен извънреден инструктаж.

Предстой да се проведе и обучение на състав,а определен да извършва всички видове инструктажи.

Променена и оптимизирана е системата с разпределението и осигуряването на лекарства за аптечките по звена. Осигурено е специалното работно облекло за личния състав. Изпълнена е проверката на противопожарните средства по утвърдения годишен график.

Издадени са нови протоколи от „Център за изпитване и европейска сертификация“ ЕООД, след отстраняването на констатираните отклонения в административните и производствени помещения за контролираните параметъри - импеданс на контура „фаза - защитен проводник“ и „осветеност на работните места“ в административните и производствени помещения.

През периода няма проекти, свързани с човешките ресурси.

6. Управление на материалните ресурси на дружеството

6.1. Информация за новопридобити (закупени или създадени по стопански начин) активи- материални и нематериали. Оценка на срока на откупуване, възвръщаемостта на инвестицията и ползата от нея. Разходи за текуща поддръжка и текущи (некапитализиращи) ремонти.

Дълготрайни материални активи за шестмесечието на 2020 г. са в размер на 163 хил. лв., Дълготрайни нематериални активи – 15 хил.лв. Дълготрайните материални активи за второто тримесечие са в размер на 140 хил. лв.:

* Машини и оборудване - – 113 386 лв.
* Стопански инвентар – 26 599 лв.

6.2. Политика по управление на оборотния капитал - оценка на ефективността и предложения за оптимизиране. Анализ на тенденциите в показателите за ликвидност и обращаемост.

Политиката по управление на оборотния капитал на дружеството се основава на постигане на по-добра организация на финансовата, търговската и производствената дейност, подобряване на взаимодействието между съответните отдели.

Ръководството на дружеството полага усилия в посока оптимизиране на материалните запаси, осъществяване на строг контрол на движението на паричните потоци, на текущите вземания и задължения, адекватно и своевременно администриране на продажбите.

Оборотният капитал на дружеството към 30.06.2020 г. е в размер на 678 хил. лв.

|  |  |  |  |  |  |  |
| --- | --- | --- | --- | --- | --- | --- |
| № по ред | Показатели | мярка | Разчет по АБП за периода | Отчетни данни за периода | отклонения | Изменение, % |
| 1. | Инвестиции, в т.ч. | х. лв. | 150 | 178 | 28 | 119 % |
| 1.1. | - придобити | х. лв. | - | - | - | - |
| 1.2 | Инвестиции, в т.ч. | х. лв. | - | - | - | - |
| 1.3. | - изградени по стопански начин | х. лв. | - | - | - | - |

5.7. Информация за проекти, свързани с човешките ресурси - етап на изпълнение, постигнати цели; намерения за кандидатстване (програма, стойност на проекта, схема за финансиране).

Взаимоотношенията с ръководствата на синдикалните организации са добри, няма противоречия, пречещи на организацията на работата, възникващите проблеми се обсъждат и решават своевременно.

5.6. Социално сътрудничество - дейности по КСС, социална програма и други.

8. Междинни цели, обръщане на внимание и други дейности

1. Информация за степента на изпълнение на задачите, заложении за текущия период, в т.ч. преки задачи от едноличния собственик на капитала (“ТЕРЕМ ХОЛДИНГ“ ЕАД).

За текущия период има закъснение в изпълнението на ремонта на вертолет Ми-17 № 421. Закъснението е резултат от факта, че подаването на двигатели и главен редуктор за монтаж от страна на ТЕРЕМ ХОЛДИНГ ЕАД се забави плюс неправилно доставени конфигурации на тефлонови шлангове. Това закъснение бе компенсирано частично от страна на ТЕРЕМ-ЛЕТЕЦ ЕООД като бе разпоредено да се работи извънредно в почивни дни. В резултат на взетите мерки вертолета бе готов за наземни и полетни изпитания на 13 февруари 2020 г., но поради несъгласуваност на документация, независеща от ТЕРЕМ-ЛЕТЕЦ ЕООД, с ВВС на РБългария вертолет № 421 не беше изпитан и предаден в рамките на отчетния период до края на месец март 2020 г. Капитално-възстановителния ремонт на вертолет на вертолет Ми-24В борден № 144 се изпълнява ритмично съгласно графика за ремонта.

1. Предстоящи средносрочни и дългосрочни задачи - формулирани по планови хоризонти.
2. „ТЕРЕМ-ЛЕТЕЦ“ ЕООД участва при изготвяне на техническите, финансовите и др. разчети за участие в тръжна процедура за КВР на вертолет от Шри Ланка.
3. Съгласно рамково споразумение за изпълнение на капитален ремонт на два броя вертолети Ми-17 и четири броя вертолети Ми-24В от състава на ВВС на България, за 2020 г. планово следва да постъпи за ремонт един брой вертолет Ми-17 борден № 419. При условие, че Министерството на отбраната на Република България изпълнява рамковото споразумение би следвало в края на 2020 г. да постъпи за ремонт и един вертолет Ми-24В.
4. Ремонтните дейности по вертолет Ми-24В №144 навлизат в етапите на сглобяване на машината и особено съществено значение е подаването на двигатели и главен редуктор след ремонт в срок до края на юли месец. За облекчаване на ремонта и осигуряване на ритмичност е желателно да бъдат монтирани наличните горивни резервоари за Ми-24В (на склад на съхранение в ТЕРЕМ-ЛЕТЕЦ ЕООД).
5. Сключени са договори и са възложени директни поръчки за ремонт на авиационни агрегати. Плановият хоризонт за извършване на ремонтите е до края на второ тримесечие.

7. Финансиране/заеми/кредити

|  |  |  |  |
| --- | --- | --- | --- |
| № | Показатели | 30.06.2020 г. хил. лв. | 30.06.2019 г. хил. лв. |
| 1. | Оборотен капитал | 678 | 90 |
| 2. | Коефициент на обща ликвидност | 1,23 | 1,02 |
| 3. | Коефициент на незабавна ликвидност | 0,15 | 0,12 |
| 4. | Коефициент на абсолютна ликвидност | 0,06 | 0,02 |

|  |  |  |  |  |
| --- | --- | --- | --- | --- |
| Източник на финансиране, в т.ч. заеми, кредити, финансиране по програми | Цел на  финансирането | Стойност на финансирането | Номер на договора за финансиране | период на погасяване на привлечения ресурс |
| няма |  |  |  |  |

8.6. Изводи, рискови области, предложения и искания за съдействие от страна на СД на “ТЕРЕМ ХОЛДИНГ“ ЕАД.

Сроковете за извършване на ремонта на агрегатите, които „ТЕРЕМ-ЛЕТЕЦ“ не ремонтира, и чиито ремонт се извършва по кооперация с други предприятия с участието на „ТЕРЕМ ХОЛДИНГ“ ЕАД (двигатели, главни редуктори, ВСУ, турбохладилници и др.) са заложени в плановете по ремонта и просрочването оказва непосредствено влияние върху цялостното приключване на ремонтните дейности и особено върху финалната фаза - наземни изпитвания и облитане на вертолетите. Да се обърне особено внимание на сроковете за доставка от внос на резервни части и изделия, в доставката на които „ТЕРЕМ ХОЛДИНГ“ ЕАД се явява страна по договори - лопати носещ и опашен винт, меки горивни резервоари и др. В рамковото споразумение, което вече е факт, са заложени частични доработки на вертолетите на ВВС. Тези процеси следва да се координират е изпреварващи действия от страна на „ТЕРЕМ ХОЛДИНГ“ ЕАД, защото текущите практики показват голяма инертност от страна на българските и руски държавни структури и организации.

21.07.2020 г.

Инж:..........................................(В.ВЛАДИНОВ)

УПРАВИТЕЛ  
„ТЕРЕМ-ЛЕТЕЦ“ ЕООД

В „ТЕРЕМ-ЛЕТЕЦ“ ЕООД са внедрени и се изпълняват политиките и правилата за работа, въведени за изпълнение в дружествата на група Терем.

8.5. Текущи дейности на управителя, свързани със системата за вътрешен контрол в дружеството.

През първото полугодие на 2020 г. не са изразходвани средства по ОМП.

8.4. Информация за изразходвани средства по ОМП за текущия период.

През текущия период не са извършвани проверки от държавни контролни органи.

8.3. Информация за извършени проверки от държавни контролни органи през периода.